**О Д Г О В О Р**

на пратеничко прашање од пратеникот Весна Бендевска поставено

на 53-та седница на Собранието на Република Македонија

одржана на 4 мај 2009 година

Со цел да одговорам на Вашето прашање се обратив до Министерството за економија, каде ме информираа за следното:

На 13 јуни 2006 година беше објавен Меѓународен јавен конкурс за пројавување на интерес за учество во постапката за претквалификација за изградба на две хидроелектрични централи на Црна Река (ХЕЦ Чебрен и ХЕЦ Галиште) и експлоатација на постојната ХЕЦ "Тиквеш". Реализацијата на проектот се одвиваше со давање на концесија за вода по моделот БОТ-изградба, работа и трансфер (Буилд, Операте. Трансфер)

Постапката во јавниот конкурс за доделување концесија со ограничен повик беше предвидено да се спроведе во две фази: претквалификација (без јавно отварање) и квалификација со поднесување на затворени понуди од квалификуваните учесници од претквалификацијата (со јавно отварање).

Крајниот рок за доставување на пријавите беше 12 октомври 2006 година до 16:00 часот по средноевропско време. Во предвидениот рок за доставување на пријавите, интерес искажаа 12 странски компании. Комисијата за спроведување на тендерската постапка за големи и мали хидроелектрични централи изврши евалуација при што констатираше дека 6 компании ги исполнија условите, и тоа: РЊЕ&НЅЕ од Германија и Словенија, ЕНЕЛ Италија, едисон од Италија, Ѓ/егбунд од Австрија, Ѕумитомо од Јапонија и Ѕтакрат од Норвешка.

Тендерската документација беше детално изработена, и истата се базираше врз Физибилити студија - Оптимизација на системот Црна Река и Нацрт тендер за концесија од грчкиот конзорциум Ексергија. Оваа студија беше изработена со финансиска подршка од Европската Унија во Рамките на Фаре Програмата.

Во оваа Физибилити студија се обработени осум варијантни решенија за хидроенергетското искористување на Црна Река за добивање на вршна електрична -енергија и складирање на вода во различни сезони во текот на годината. Според економските перформанси варијантата 5 (Чебрен висока брана со реверзибилна електрана, Орлов камен мала брана, Галиште висока брана со класични агрегати и вклучување на постојната брана Тиквеш) е оценета како економски најисплатлива и реална за изградба, при што локацијата е веќе темелно проучена и лесно пристапна. Согласно тендерската документација учеството на АД ЕЛЕМ во реализацијата проектот беше преку: експропријација на земјиштето за двете локации и складишта, ХЕЦ Чебрен и ХЕЦ Галиште, пристапни патишта за ХЕЦ Чебрен, еден до највисокото ниво на десната страна на реката и на ниво на електричната централа на левата страна на реката; и по завршувањето на изградбата на двете нови хидроелектрични централи ќе биде внесена во целиот проект и ХЕЦ Тиквеш.

Беа утврдени два критериуми за оценка на понудите и тоа: понудениот процент за учество на АД ЕЛЕМ во акционерскиот капитал - 70 поени и должината на концесискиот период - 30 поени.

Крајниот рок за доставување на понудите беше 30 април 2008 година најдоцна до 10: 00 часот во Министерството за економија. Во предвидениот рок беа доставени две понуди по што Комисијата за спроведување на тендерската постапка за големи и мали хидроелектрични централи со почеток во 11:00 часот пристапи кон јавно отварање на истите. Понуди доставија компанијата Ѓ/ербунд од Австрија и конзорциумот составен РЊЕ од Германија и НЅЕ од Словенија.

По отварањето на понудите, Комисијата за спроведување на тендерската постапка за големи и мали хидроелектрични централи, констатира дека двајцата понудувачи имаат декларирано одредени отстапувања од условите дадени во тендерската документација и истите влијаат врз критериумите, при што понудите неможеа да се споредат и оценат.